23.11.2022
FI
Euroopan unionin virallinen lehti
L 303/13
(9)
Kun otetaan huomioon STECF:n toteamat vaikeudet lisätä edelleen valikoivuutta ja poisheitetyn saaliin hyvin vähäinen määrä, poikkeus olisi myönnettävä 31 päivään joulukuuta 2023 saakka, minkä myötä jäsenvaltiot voivat myös toteuttaa asiaankuuluvat tutkimukset, jotka viime kädessä parantavat tietämystä kannasta.
(10)
Delegoidun asetuksen (EU) 2020/2015 13 artiklan 1 kohdan a alakohdassa myönnetään valkoturskaa (Merlangius merlangus) koskeva de minimis -poikkeus, joka on enintään 5 prosenttia kyseisen lajin vuotuisesta kokonaissaaliista sellaisilla aluksilla, jotka pyytävät ICES-alueilla 7b–7k pohjatrooleilla ja nuotilla (OTB, OTT, OT, PTB, PT, SSC, SDN, SPR, SX, SV, TBN, TBS, TB ja TX), joiden silmäkoko on vähintään 80 millimetriä, pelagisilla trooleilla (OTM ja PTM) sekä puomitrooleilla (BT2), joiden silmäkoko on 80–119 millimetriä.
(11)
Yhteisessä suosituksessa esitettiin tämän poikkeuksen voimassaolon jatkamista 31 päivään joulukuuta 2023 saakka ICES-alueilla 7d ja 7e.
(12)
STECF totesi, että poikkeuksen vaikutusta ei ole mahdollista arvioida täysimääräisesti, koska kaikista kalastukseen osallistuvista jäsenvaltioista ei ole saalistietoja, mutta se pani merkille jäsenvaltioiden jatkuvat pyrkimykset parantaa valikoivuutta asiaankuuluvassa kalastustoiminnassa luoteisilla vesialueilla.
STECF kuitenkin muistuttaa, että Kelttienmeren valkoturskan kalastuskuolevuuden vähentämisen olisi oltava ensisijainen tavoite.
(13)
STECF:n esittämistä syistä, jotka komissio hyväksyy, ja erityisesti siksi, että tarkistetun poikkeuksen maantieteellinen soveltamisala (ICES-alueet 7d ja 7e) on pienempi kuin kahtena edellisenä vuonna eikä kata niitä kalastusalueita (ICESalueet 7b, 7c ja 7f–7k), joilla Kelttienmeren valkoturskaa pyydetään, vaan rajoittuu alueille, joilla pyydetään pääasiassa Pohjanmeren valkoturskaa, poikkeus olisi myönnettävä 31 päivään joulukuuta 2023 saakka.
Lisäksi ja sen varmistamiseksi, että tätä poikkeusta seurataan tiiviisti, jäsenvaltioita pyydetään varmistamaan poikkeuksen tiukka valvonta ja toimittamaan komissiolle asiaankuuluvat tiedot poisheitetyistä saaliista ennen 1 päivää toukokuuta 2023.
(14)
Delegoidun asetuksen (EU) 2020/2015 13 artiklan 1 kohdan g alakohdassa myönnetään 31 päivään joulukuuta 2022 asti vähimmäisviitekoon alittavaa lasikampelaa (Lepidorhombus spp.) koskeva de minimis -poikkeus, joka on enintään 4 prosenttia kyseisen lajin vuotuisesta kokonaissaaliista sellaisilla aluksilla, jotka pyytävät ICES-suuralueella 7 puomitrooleilla, joiden silmäkoko on 80–119 millimetriä (BT2), sekä sellaisilla aluksilla, jotka pyytävät pohjatrooleilla (OTT, OTB, TBS, TBN, TB, PTB, OT, PT ja TX) seuraavin edellytyksin: — ICES-alueilla 7f ja 7 g ja alueen 7h siinä osassa, joka sijaitsee leveyspiirin 49° 30′ N pohjoispuolella, ja alueen 7j siinä osassa, joka sijaitsee leveyspiirin 49° 30′ N pohjoispuolella ja pituuspiirin 11° W itäpuolella, kun kyseessä ovat TR2-alukset, joiden saaliista yli 55 prosenttia on valkoturskaa tai yli 55 prosenttia on merikrottia, kummeliturskaa tai lasikampelaa yhteensä; — ICES-suuralueella 7 edellä mainitun alueen ulkopuolella, kun kyseessä ovat TR2-alukset.
(15)
Yhteisessä suosituksessa esitettiin tämän poikkeuksen voimassaolon jatkamista 31 päivään joulukuuta 2023 saakka.
(16)
STECF totesi, että poikkeuksen vaikutus on ollut rajallinen ja että luoteisten vesialueiden jäsenvaltioiden toimittamat täydentävät todisteet osoittavat, että poisheitetyn saaliin määrä on ollut vähäinen osassa niitä laivastoja, joita tämä poikkeus koskee.
(17)
STECF:n esittämistä syistä, jotka komissio hyväksyy, poikkeus olisi sen vuoksi myönnettävä 31 päivään joulukuuta 2023 saakka, mikä antaa myös riittävästi aikaa kerätä lisätietoja saaliista ja poisheitetyistä määristä sellaisten laivastojen osalta, joista tietoja on kerätty vähemmän kattavasti.
Jäsenvaltioita pyydetään toimittamaan nämä lisätiedot STECF:n arvioitavaksi viimeistään 1 päivänä toukokuuta 2023.
(18)
Delegoidun asetuksen (EU) 2020/2015 13 artiklan 1 kohdan h alakohdassa myönnetään 31 päivään joulukuuta 2022 asti merianturaa (Solea solea) koskeva de minimis -poikkeus, joka on enintään 3 prosenttia kyseisen lajin vuotuisesta kokonaissaaliista sellaisilla aluksilla, jotka pyytävät ICES-alueella 7a puomitrooleilla, joiden silmäkoko on 80–119 millimetriä (BT2) ja joiden valikoivuus on suurempi (flaamilainen paneeli).
(19)
Yhteisessä suosituksessa esitettiin tämän poikkeuksen voimassaolon jatkamista 31 päivään joulukuuta 2023 saakka.
(20)
STECF totesi, että valikoivampien pyydysten käyttöönotolla saavutettu parannus on vähentänyt merkittävästi tahattomia alamittaisia kalansaaliita ja poisheitettyjen saaliiden määrää, joka on tällä hetkellä hyvin vähäinen.